Diari Oficial de la Generalitat Valenciana


Sumari del DOGV 6614, del 22-09-2011 (2011/9626)

RESOLUCIÓ de 9 de setembre de 2011, de la Subsecretaria de la Conselleria d'Educació, Formació i Ocupació, per la qual es nomena funcionaris en pràctiques dels cossos docents de professors d'Ensenyança Secundària i professors tècnics de Formació Professional els aspirants seleccionats en el marc del procediment selectiu convocat per la Resolució de 10 de març de 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6614

Data del DOGV
:   22-09-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/9626


Data del document
:   09-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

RESOLUCIÓ de 9 de setembre de 2011, de la Subsecretaria de la Conselleria d'Educació, Formació i Ocupació, per la qual es nomena funcionaris en pràctiques dels cossos docents de professors d'Ensenyança Secundària i professors tècnics de Formació Professional els aspirants seleccionats en el marc del procediment selectiu convocat per la Resolució de 10 de març de 2011. [2011/9626]
Fetes públiques en data 15 de juliol les llistes d'aspirants que han superat el concurs oposició per a l'ingrés en els cossos docents de professors d'Ensenyança Secundària i professors tècnics de Formació Professional, i de conformitat amb la base 11 de la Resolució de 10 de març de 2011, de la Conselleria d'Educació, per la qual es convocava procediment selectiu per a ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional (DOCV núm. 6492, de 31 de març), resolc:
Primer
Nomenar funcionaris en pràctiques dels cossos docents de professors d'Ensenyança Secundària i professors tècnics de Formació Professional els aspirants relacionats en l'annex I a la present resolució.
El dit nomenament produirà efectes economicoadministratius des de l'1 de setembre de 2011 o, si és el cas, des de la data de presa de possessió corresponent, sent des d'eixa data el règim jurídic dels funcionaris nomenats l'establit en la legislació vigent per als funcionaris en pràctiques.
Segon
Els nomenaments efectuats en virtut d'esta resolució queden condicionats al compliment dels requisits que s'establixen en la base 2 de la Resolució de 10 de març de 2011. A este efecte, una vegada finalitze la revisió de la documentació presentada pels aspirants seleccionats, d'acord amb el que disposa la resolució referida, es publicarà, si és el cas, en el Diari Oficial de la Comunitat Valenciana, una resolució complementària amb l'exclusió del nomenament de què no hagen acreditat reunir els requisits exigits en la resolució de convocatòria.
Tercer
De conformitat amb el que disposa l'article 2 del Reial Decret 456/1986, de 10 de febrer, modificat pel Reial Decret 213/2003, de 21 de febrer, i en la base 10.3 de la resolució de convocatòria, els aspirants que en la data del nomenament com a funcionaris en pràctiques ja estiguen prestant servicis com a funcionaris de carrera, interins o com a personal laboral, hauran d'optar expressament per les remuneracions que perceben en qualsevol de tals situacions o per les que es corresponguen com a funcionaris en pràctiques durant el temps que duren estes.
Quart
Es convoca, així mateix, a la realització de la fase de pràctiques als aspirants relacionats en l'annex II a la present resolució, ja que, de conformitat amb l'apartat sèptim de la Resolució de 13 d'octubre de 2010, de la Direcció General de Personal, per la qual es regula la fase de pràctiques dels aspirants seleccionats en els procediments selectius convocats per Resolucions de 27 d'abril de 2010, ha sigut estimada la seua sol·licitud de pròrroga, considerant-se ajornada per al present curs 2011-2012 la seua incorporació a la dita fase, amb els mateixos efectes que els aspirants a qui es va concedir l'ajornament en la Resolució de 17 de setembre de 2010, de la Direcció General de Personal.
Quint
Contra la present resolució, que posa fi a la via administrativa, podrà interposar-se amb caràcter potestatiu recurs de reposició davantdel subsecretari de la Conselleria d'Educació, Formació i Ocupació en el termini d'un mes comptat des de l'endemà de la seua publicació, de conformitat amb el que preveuen els articles 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la seua publicació, d'acord amb els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa.
València, 9 de setembre de 2011.- El subsecretari: Jesús Marí Farinós.ANNEX II / ANEXO II
